Zápisnica zo zasadnutia Obecného zastupiteľstva vo Veselom

zo dňa 15. 12. 2021

Prítomní: Podľa prezenčnej listiny, ktorá tvorí súčasť zápisnice

Program:

1. Otvorenie zasadnutia Obecného zastupiteľstva
2. Schválenie programu zasadnutia
3. Určenie overovateľov zápisnice a zapisovateľa

4. Kontrola uznesení

5. Stanovisko hlavného kontrolóra k rozpočtu

6. Rozpočet obce Veselé na rok 2022-2024

7. Záväzné nariadenia obce Veselé

8. Rôzne

9. Diskusia

10. Záver

1. Zasadnutie OZ otvorila V. Šipková, starostka obce. Na zasadnutí boli prítomní 7 poslanci. Zastupiteľstvo bolo uznášaniaschopné.
2. V. Šipková, starostka obce, predložila návrh programu zasadnutia.
3. V. Šipková, starostka obce, predložila návrh na určenie overovateľov zápisnice poslancov Adrianu Duračkovú a Svetozára Benedikoviča, zapisovateľku zápisnice Danielu Michalčíkovú.
4. Uznesenia zo zasadnutia obecného zastupiteľstva zo dňa 28. 10. 2021 predložila Viera Šipková, starostka obce.
5. Stanovisko hlavného kontrolóra k rozpočtu obce predložila účtovníčka Obecného úradu Veselé Daniela Michalčíková. Tvorí súčasť zápisnice.
6. Návrh rozpočtu obce na rok 2022 a 2023-24 predložila účtovníčka Obecného úradu Veselé p. Daniela Michalčíková. Návrh rozpočtu tvorí súčasť zápisnice.
7. Návrh záväzných nariadení obce predložila starostka obce. Tvoria prílohu zápisnice.
8. Starostka obce predložila OZ návrh zmluvy o zriadení vecných bremien so Západoslovenskou distribučnou, a. s. , Čulenova 6, Bratislava. Návrh tvorí súčasť zápisnice.

Starostka obce informovala prítomných o zmene frekvencie vývozu zmesového komunálneho odpadu firmou Marius Pedersen, a. s. Piešťany. Od 1. 3. 2022 bude vývoz 1 x za 28 dní.

Starostka obce predložila návrh na odkúpenie cesty v obytnom súbor Veselé (Ťapkové) Miroslava Dorčiaka, Nábrežýie Belanky 882/47, Partizánske. Ide o miestnu komunikáciu na parcele č. 73/14, k. ú. Ťapkové. Navrhovaná kúpna cena je 5,00 €/m2. Návrh tvorí súčasť zápisnice. Starostka obce vysvetlila poslancom situáciu ohľadne uvedenej cesty. Miestna komunikácia tvaru T susedí s parcelami č. 73/60 vo výmere 7 m2, vo vlastníctve Rastislava Bánovského, Červená 273/9 Partizánske a p. č. 73/46 vo výmere 69 m2 vo vlastníctve Tomáša Pátka, bytom D. Jurkoviča 70 Šulekovo a Filipa Pátka, Hlohova 15A, Hlohovec. Tieto dve koncové parcely sú pre budúcu výstavbu obce strategické, ale majitelia nesúhlasia s ich predajom. Poslanci OZ nesúhlasia s kúpou cesty podľa ponuky vlastníkov nehnuteľnosti.

Spoločnosť lipa development s. r. o. Halenárska 17, Trnava, podala žiadosť o prerokovanie možnosti zmeny územného plánu obce Veselé označenú ako K1, p. č. 1115, riešenie lokality za účelom rozvoja obce. Spoločnosť má vážny záujem zrealizovať výstavbu rodinných domov poprípade dvojpodlažných rodinných domov v obci. Zmenu územného plánu by financovala spoločnosť.

Starostka obce predložila žiadosť Kristíny Danišovej o jednorazovú finančnú výpomoc.

Poslankyňa Ing. Monika Komárková sa informovala o možnosť zakúpenia traktora pre obec. Starostka obce odpovedala, že požiada fi. Šupa Veľké Kostoľany o vypracovanie cenovej ponuky.

Ing. Peter Urbanovský sa informoval o spôsobe zverejňovania zasadnutia obecného zastupiteľstva. Žiada o vyhlasovanie oznámenia v miestnom rozhlase.

**Uznesenia Obecného zastupiteľstva vo Veselom zo dňa 15. 12 2021**

**Uznesenie Obecného zastupiteľstva vo Veselom č. 39/2021**

Obecné zastupiteľstvo vo Veselom

1. Schvaľuje

program zasadnutia obecného zastupiteľstva vo Veselom na deň 15. 12. 2021

1. Určuje

overovateľov zápisnice poslancov Adrianu Duračkovú a Svetozára Benedikoviča, zapisovateľku zápisnice Danielu Michalčíkovú.

Prítomní 7 poslanci

Schválili 7 poslanci

**Uznesenie Obecného zastupiteľstva vo Veselom č. 40/2021**

Obecné zastupiteľstvo vo Veselom

berie na vedomie

predložené uznesenia Obecného zastupiteľstva zo dňa 28. 10. 2021

Prítomní 7 poslanci

Schválili 7 poslanci

**Uznesenie Obecného zastupiteľstva vo Veselom č. 41/2021**

Obecné zastupiteľstvo vo Veselom

berie na vedomie

Stanovisko hlavného kontrolóra obce Veselé k návrhu rozpočtu na rok 2022, 2023-24.

Prítomní 7 poslanci

Schválili 7 poslanci

**Uznesenie Obecného zastupiteľstva vo Veselom č. 42/2021**

Obecné zastupiteľstvo vo Veselom

schvaľuje

rozpočet obce Veselé na rok 2022 bez programovej štruktúry.

Prítomní 7 poslanci

Schválili 7 poslanci

**Uznesenie Obecného zastupiteľstva vo Veselom č. 43/2021**

Obecné zastupiteľstvo vo Veselom

berie na vedomie

rozpočet obce Veselé na rok 2023 a 2024 bez programovej štruktúry.

Prítomní 7 poslanci

Schválili 7 poslanci

**Uznesenie Obecného zastupiteľstva vo Veselom č. 44/2021**

Obecné zastupiteľstvo vo Veselom

a) schvaľuje

Všeobecne záväzné nariadenie obce Veselé č. 6/2021 o poplatku za komunálne odpady a drobné stavebné odpady.

b) schvaľuje

Všeobecne záväzné nariadenie obce Veselé č. 7/2021 o dani za psa

c) schvaľuje

Všeobecne záväzné nariadenie obce Veselé č. 4/2021 o dani za užívanie verejného priestranstva.

d) schvaľuje

Všeobecne záväzné nariadenie obce Veselé č. 5/2021 o dani z nehnuteľností.

Prítomní 7 poslanci

Schválili 7 poslanci

**Uznesenie Obecného zastupiteľstva vo Veselom č. 45/2021**

Obecné zastupiteľstvo vo Veselom

Schvaľuje

Uzavretie Zmluvy o zriadení vecných bremien – priznanie práva uloženia inžinierskych sietí v prospech spoločnosti Západoslovenská distribučná, a. s., Čulenova 6, 816 47 Bratislava na pozemky:

|  |  |  |  |  |
| --- | --- | --- | --- | --- |
| Parcelné číslo | Register KN | LV č. | Výmera v m2 | Druh pozemku |
| 158 | C | 900 | 523 | Zastavaná plocha a nádvorie |
| 159 | C | 900 | 246 | Zastavaná plocha a nádvorie |
| 1700/4 | C | 900 | 6116 | Zastavaná plocha a nádvorie |
| 1700/3 | C | 900 | 6339 | Zastavaná plocha a nádvorie |

ktorých výlučným vlastníkom je Obec Veselé, dotknuté stavbou „TA\_Veselé TS008-005, NNK, TS, NNV“

za jednorazovú náhradu vo výške 5032,50 €, slovom päťtisíctridsaťdve eurá a päťdesiat centov za vecné bremená vymedzené Geometrickým plánom o výmere 1246 m2.

Prítomní 7 poslanci

Schválili 7 poslanci

**Uznesenie Obecného zastupiteľstva vo Veselom č. 46/2021**

Obecné zastupiteľstvo vo Veselom

Schvaľuje

Žiadateľke Kristíne Danišovej bytom Veselé 5, poskytnutie nenávratného finančného príspevku vo výške 100,00 € na zabezpečenie okuliarov pre maloletú dcéru Vanesu Herákovú.

Prítomní 7 poslanci

Schválili 7 poslanci

Vo Veselom 15. 12. 2021

Viera Šipková

Starostka obce

Zápisnicu zapísala: Daniela Michalčíková ...........................................................

Overovatelia zápisnice:

Adriana Duračková .......................................................

Svetozár Benedikovič ........................................................